अरुणाचल प्रदेश में सामने आए 44 सुरक्षाकर्मियों सहित Coronavirus के 103 मरीज, संक्रमितों की कुल संख्या 2,430 हुई
अरुणाचल प्रदेश में कोरोना वायरस संक्रमण के 103 नए मामले सामने आए हैं, जिससे बृहस्पतिवार को राज्य में संक्रमितों की कुल संख्या 2,430 हो गई। नए मामलों में 44 सुरक्षाकर्मी हैं।
ईटानगर: अरुणाचल प्रदेश में कोरोना वायरस संक्रमण के 103 नए मामले सामने आए हैं, जिससे बृहस्पतिवार को राज्य में संक्रमितों की कुल संख्या 2,430 हो गई। नए मामलों में 44 सुरक्षाकर्मी हैं। राज्य के एक वरिष्ठ स्वास्थ्य अधिकारी ने बताया कि एक मरीज को छोड़कर बाकी सभी नए मरीजों में संक्रमण के लक्षण नहीं पाए गए हैं। उन्होंने बताया कि 103 नए मामलों में से 10 मरीज राजधानी परिसर क्षेत्र से हैं।उन्होंने बताया कि इनके अलावा 37 मरीज लोहित जिले से, 22 पूर्वी कामेंग से, आठ पश्चिमी कामेंग से, सात पूर्वी सियांग से, चार-चार तवांग और निचले सियांग से, तीन चांगलांग से, दो-दो नामसाई और पापुमपारे से और एक-एक मरीज निचले दिबांग घाटी, पश्चिमी सियांग, ऊपरी सियांग और लॉंगडिगं से सामने आए हैं।राज्य निगरानी अधिकारी डॉक्टर एल जाम्पा ने कहा, ‘‘अर्धसैनिक बल के 44 जवान संक्रमित पाए गए हैं। लोहित में 36, पूर्वी सियांग में पांच,नामसाई में दो और चांगलांग में एक जवान संक्रमित हैं।’’इस पूर्वोत्तर राज्य में अगस्त में अब तक संक्रमण के 948 नए मामले सामने आ चुके हैं जिनमें अब तक सुरक्षाबल के 427 जवानों के संक्रमित होने की पुष्टि हुई है। राज्य में 768 मरीजों का इलाज चल रहा है। इस खतरनाक वायरस से तीन लोगों की अब तक मौत हो चुकी है। राज्य में स्वस्थ होने वालों की संख्या बढ़कर 1,659 हो गई है।